Нэгъабэрейм къыпащэм хуэдэу
КъБР-м футболымкIэ и кубо-кыр къэхьыным теухуа зэхьэзэхуэм щIидзащ. Абы и япэ джэгугъуэм пхъэидзэм щызэпэщIигъэуващ нэгъабэрей зэпеуэм и финалым щызэIущIа Сэрмакъ и «Союз»-мрэ Бахъсэн и «Автозапчасть»-мрэ.
2016 гъэм и фокIадэ мазэм Налшык и «Спартак» стадионым «Со-юз-Сэрмакъым» (арат абы щыгъуэм зэреджэр) кIэух зэIущIэм «Автозапчасть»-р щыхигъащIэри, Къэбэрдей-Балъкъэрым и кубокыр зыIэригъэхьат. Ди жагъуэ зэрыхъунщи, мыгъэрей зэпеуэм и япэ дыдэ джэгугъуэм пхъэи- дзэм ахэр зэришэлIащ. Арщхьэ- кIэ мы зэIущIэм зэпэщIэтыныгъэшхуэ щыIакъым икIи Бахъсэн икIахэр бжыгъэ инкIэ щытекIуащ. Абы къокI сэрмакъдэсхэм бжьыхьэ пщIондэ фIэкIа кубокыр ямыIыгъыну — ар къэзыхьынур иджы нэгъуэщIщ.
Топ куэд щыдагъэкIащ Аргудан къуажэми. АрщхьэкIэ хэгъэрей-хэм топихи яхурикъуакъым я хьэрхуэрэгъур хагъэщIэн папщIэ — ХьэтIохъущыкъуей къуажэм къикIахэр зыкIэ нэхъыбэрэ къыхэжаныкIащ.
АдэкIэ щыгъуазэ фыхуэтщIынщ Къэбэрдей-Балъкъэрым футболымкIэ и кубокыр 2017 гъэм къэхьыным теухуауэ екIуэкI зэхьэзэ-хуэм и финалым и 1/16-нэ Iыхьэм ипкъ иткIэ зэхэта зэIущIэхэм къарикIуа бжыгъэхэм: «Майский» (Майскэ) — «Спартак-2001» (Налшык) — 4:3, «КъБКъМУ» (Налшык) — «Ислъэмей» (Ислъэмей) — 1:2, «Легион» (Налшык) — «Тэрч» (Тэрч) — 1:5, «Керт» (Къэхъун) — «Альянс» (Шэджэм) — 3:0, «Налшык» (Налшык) — «ЛогоВАЗ» (Бабугент) — 1:5, «СКА-Ремонтник» (Прохладнэ) — «Псыкуэд» (Псыкуэд) — 2:3, «Шэджэм-2» (Шэджэм ЕтIуанэ) — «Бахъсэн» (Бахъсэн) — 1:2, «Псыгуэнсу» (Псыгуэнсу) — «Тохъутэмыщ» (Лашынкъей) — 7:0, «Малка» — «Нарт» (Приреченкэ) — 4:0, «Нарт» (Нарткъалэ) — «Родник» (Псынэдахэ) — 1:2, «Союз» (Сэрмакъ) — «Автозапчасть» (Бахъсэн) — 0:4, «Бедик» (Аргудан) — «ХьэтIохъущыкъуей» (ХьэтIохъущыкъуей) — 6:7, «Черкес» (Шэджэм) — «Къундетей» (Шэджэм) — 4:5, «Горис-179» (Прохладнэ) — «СДЮСШОР-Астемыр» — 0:1, «Горец» (Балъкъэр Ипщэ) — «Жулдуз» (Хьэсэней) — 4:2, «Ансар» (Налшык) — «Эльбрус» (Тырныауз) — 4:2.
ТекIуэныгъэ къэзыхьа командэ-хэр финалым и 1/8-нэ Iыхьэм щыджэгунущ.
Хьэтау Ислъам.
